Jaman 1980-an ya iku jaman Deedat ngrambah donya Internasional. Tahun 1985 dhèwèké ping pindho nekani Royal Albert Hall, London, Inggris kanggo debat babagan perbandingan agama. Tahun 1986 Deedat dadi wong kapisan ing Afrika Selatan kang éntuk pangaji-aji saka King Faisal Award kanggo wujud apresiasi dedikasine ing dakwah Keislaman kang wus dilakoni pirang-pirang taun. Ing taun iku ing wulan November dadi debat paling monumental kanggo Deedat amarga ing Universitas Lousiana, Amérikah Sarékat, sakiwa-tengené 8.000 wong teka kanggo ndeleng debat antara tokoh Islam, Ahmad Deedat lan Kristen Evangelis, Jimmy Swaggart kanthi tema “ Apa Bibel Kalam Tuhan?”. Deedat 40 menit mbedhah Bibel kanthi argumentasine kang banget narik kawigaten bangsa barat. Anis Shorosh, misionaris Amérika-Palestina naté debat karo dhèwèké lan uga akèh misionaris liya ing nagari barat kang digawé mati kutu déning Deedat. Taun 1984 Deedat naté ngajak Paus John Paul II kanggo debat ing Vatican Square, nanging pangajake ditolak déning Paus. Tahun 1987 dhèwèké ketemu Jenderal Zia al Haq saka Pakistan disambut déning présidhèn Khayoom saka Maladewa.